زندگی چو کندیل ءَ بُست کنت ، مریت دنیا
وھد ءِ اُمر ءِ شاھیم ءَ گیش ءُ کم بیت دنیا
مھرمیں ھیالانی دیدگ ءِ جلیں کِشکاں
پاسپانیں اَھد ءِ گم گوں من ءَ اَڑیت دنیا
نوبت ءِ سپر تھنا درد چِنت ماں گیابان ءَ
مُھرگیں مئے لبزانی گْرنچ کہ بُجیت دنیا
چُکّ اِتہ منی بھت ءَ مرچی گُرک ءِ پیشانی
سِتر ءِ ماھکاں درکیت پمّں سمبھ اِیت دنیا
زرد ءِ کرن ءِ ھوشام ءَ نود ءِ ھاجتوں بستگ
پہ وپا ءِ سد سال ءَ تاسے پُرّ بیت دنیا
نوکیں دؤرے بندات اِنت درد باں شریفؔ من کہ
بے زُبانیں مُرگانی بانزُلاں گْوَجیت دنیا
شریف مومؔن
۔۔۔۔۔۔۔۔۔۔۔۔۔۔۔۔۔۔۔۔۔۔